Okirat száma: HIV/9686 - /2023

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a(z) Brunszvik Teréz Napközi Otthonos Óvoda megszüntető okiratát a következők szerint adom ki:**

1. **A megszűnő költségvetési szerv  
   megnevezése, székhelye, törzskönyvi azonosító száma**
   1. A megszűnő költségvetési szerv megnevezése: Brunszvik Teréz Napközi Otthonos Óvoda
   2. A megszűnő költségvetési szerv székhelye: 8380 Hévíz, Sugár utca 7.
   3. A megszűnő költségvetési szerv törzskönyvi azonosító száma: 667409
   4. A megszűnő költségvetési szerv adószáma: 16897948-1-20
2. **A költségvetési szerv megszüntetésének körülményei**
   1. A költségvetési szerv megszűnésének dátuma: 2023. augusztus 31.
   2. A költségvetési szerv megszüntetéséről döntést hozó szerv
      1. megnevezése: Hévíz Város Önkormányzat
      2. székhelye: 8380 Hévíz Kossuth Lajos utca 1.
   3. A költségvetési szerv megszüntetésének módja: Jogutód nélküli megszüntetés
   4. A költségvetési szerv megszüntetésének oka: Az óvodai ellátás közfeladat és fenntartói jog átadása a Veszprémi Főegyházmegye részére
   5. A megszűnő költségvetési szerv által ellátott közfeladat(ok) jövőbeni ellátásának módja: A nemzeti köznevelésről szóló 2011. évi CXC törvény 74 § (2) bekezdése alapján az önkormányzat az óvodai ellátást a Veszprémi Főegyházmegyével kötött köznevelési szerződés alapján biztosítja, átadva az óvoda fenntartói jogát,
3. **A költségvetési szerv megszüntetésével összefüggő átmeneti rendelkezések**
   1. A kötelezettségvállalás rendje
      1. A megszűnő költségvetési szerv által vállalható kötelezettségek köre és mértéke: A megszüntetett költségvetési szerv a jóváhagyott kiemelt előirányzatainak időarányos mértékéig vállalhat kötelezettséget, utolsó naptári napként 2023. augusztus 31-én.
      2. A megszűnő költségvetési szerv általi kötelezettségvállalások határideje: 2023. augusztus 31.
   2. Jogutódlással és feladatátadással összefüggő egyéb intézkedések:
      1. A közalkalmazottak jogállásáról szóló 1992. évi XXXIII. tv 25/A. és 25/B. § alapján kerül sor a költségvetési szerv 15 fő közalkalmazottjának a munka törvénykönyvéről szóló 2012. évi I. törvény szerinti munkaviszonyban történő tovább foglalkoztatására a Veszprémi Főegyházmegye által.
      2. Az ingatlan és ingó vagyon használatára, határozott időre, az önkormányzat és főegyházmegye között kötött vagyonkezelési szerződés alapján jogosult a Veszprémi Főegyházmegye.
      3. A megszűnő költségvetési szerv megszűnésének időpontjában fennálló magánjogi jogait és kötelezettségeit – ideértve a vagyonkezelői jogot is – Hévíz Város Önkormányzat gyakorolja és teljesíti.
      4. Intézkedni kell a költségvetési szerv bankszámlájának és házipénztárának a 2023. augusztus 31. napjával történő megszűntetéséről.
      5. A megszűnő költségvetési szerv záró beszámolóját a Hévízi Polgármesteri Hivatal készíti el.

Kelt: Hévíz, „időbélyegző szerint”

Papp Gábor

Hévíz Város Önkormányzat

polgármester